CELEX: C2007/269/28
Language: et
Date: 2007-11-10 00:00:00
Title: Kohtuasi C-371/06: Euroopa Kohtu (kuues koda) 20. septembri 2007 . aasta otsus (Hoge Raad der Nederlanden'i (Madalmaad) eelotsusetaotlus) — Benetton Group SpA versus G-Star International BV (Kaubamärgid — Direktiiv 89/104/EMÜ — Artikli 3 lõike 1 punkti e kolmas taane ja lõige 3 — Tähis — Kaubale märkimisväärse väärtuse andev kuju — Kasutamine — Reklaamikampaaniad — Kuju atraktiivsus, mis on eristava tähise üldtuntuse tõttu omandatud enne registreerimistaotluse esitamist)

10.11.2007   
            
            
               ET
            
            
               Euroopa Liidu Teataja
            
            
               C 269/15
            
         Euroopa Kohtu (kuues koda) 20. septembri 2007. aasta otsus (Hoge Raad der Nederlanden'i (Madalmaad) eelotsusetaotlus) — Benetton Group SpA versus G-Star International BV
   (Kohtuasi C-371/06) (1)
   
   (Kaubamärgid - Direktiiv 89/104/EMÜ - Artikli 3 lõike 1 punkti e kolmas taane ja lõige 3 - Tähis - Kaubale märkimisväärse väärtuse andev kuju - Kasutamine - Reklaamikampaaniad - Kuju atraktiivsus, mis on eristava tähise üldtuntuse tõttu omandatud enne registreerimistaotluse esitamist)
   (2007/C 269/28)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Benetton Group SpA
   
      Kostja: G-Star International BV
   Kohtuasja ese
   Eelotsusetaotlus — Hoge Raad der Nederlanden — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92) artikli 3 lõike 1 punkti e kolmanda taande tõlgendamine — Teksapüksid kui eristavad tähised, millel on töö- või motoriiete tunnusjooned ning millel on põlvelapid — Tähis, mis koosneb kujust, mis annab kaubale märkimisväärse väärtuse
   Resolutiivosa
   Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 3 lõike 1 punkti e tuleb tõlgendada nii, et kauba kuju, mis määrab olulisel määral kauba turuväärtuse, ei saa olla selle direktiivi artikli 3 lõike 3 alusel kaubamärgiks juhul, kui enne registreerimistaotluse esitamise kuupäeva on asjaomase kuju muutunud eristava tähise üldtuntuse tulemusel atraktiivseks asjaomase kauba eriomadusi tutvustavate reklaamikampaaniate tulemusel.
   
      (1)  ELT C 294, 2.12.2006.